wickkiey/tamil-wikipedia-chunked huggingface dataset:
# கேரள வர்மா வல்லிய கோயி தம்புரான்

## வாழ்க்கை

இவர் 1845 பிப்ரவரி 19 இல் (6 கும்பம் 1020) சங்கனாச்சேரி லட்சுமிபுரம் அரண்மனையில் பூசம் நட்சத்திரத்தில் பிறந்தார். இவரது தாயார் பூரம் நாள் தேவி அம்பா தம்புராட்டி, இவரது தந்தை சிறியூர் முல்லப்பள்ளி நாராயணன் நம்பூதிரி, கண்ணூர் மாவட்டத்தில் பெரிஞ்செல்லூர் கிராமத்தைச் சேர்ந்தவராவார் (தளிப்பறம்பா). 18 ஆம் நூற்றாண்டின் இறுதியில் திப்பு சுல்தானின் படையெடுப்பின் போது இவரது குடும்பம் மலபாரிலிருந்து தப்பி திருவிதாங்கூரில் தஞ்சம் புகுந்தது. எவ்வாறாயினும், சண்டை முடிந்த பின்னர், பரப்பநாடு அரச குடும்பம் பிரிட்டிசு அரசாங்கத்திடமிருந்தும் திருவிதாங்கூர் அரசாங்கத்திடமிருந்தும் ஓய்வூதியத்தை ஏற்க ஒப்புக்கொண்டு, திருவிதாங்கூர் மாநிலத்தில் தங்கியிருந்தது.  
இவர் சங்கனாச்சேரியில் பிறந்தவர் என்றாலும், இவரது குடும்பத்தினர் பின்னர் ஹரிப்பாட்டுக்குச் சென்று அனந்தபுரம் அரண்மனையில் குடியேறினர். 1859 ஆம் ஆண்டில் இவர் திருவிதாங்கூர் மகாராஜாவான உத்திரம் திருநாளின் வளர்ப்பு மகளான பரணி திருநாள் லட்சுமி பாய் என்பவரைத் திருமணம் செய்து கொண்டார். மூத்த ராணியுடனான இவரது திருமணம் இவரை திருவிதாங்கூர் அரச குடும்பத்துடன் நெருங்கிய தொடர்புக்கு கொண்டு வந்தது. எவ்வாறாயினும், பின்னர், அரண்மனை சூழ்ச்சிகள், மகாராஜா ஆயில்யம் திருநாளுடனான தனிப்பட்ட அதிருப்தி ஆகியவற்றின் மூலம் இவர் 1875 ஆம் ஆண்டில் ஹரிப்பாட்டில் பலவந்தமாக அடைத்து வைக்கப்பட்டார். 1880 ஆம் ஆண்டில் மகாராஜா விசாகம் திருநாள் என்பவரால் விடுவிக்கப்பட்டு தனது மனைவியுடன் மீண்டும் இணைந்தார். 1885 ஆம் ஆண்டில் பிரிட்டிசு அரசாங்கம் இவருக்கு இந்திய நட்சத்திரத்தின் ஆணை என்ற கௌரவத்தை வழங்கியது. 1901 ஆம் ஆண்டில் இவரது துணைவியார் ராணி லட்சுமி பாயியின் மரணத்திற்குப் பிறகு, மகாராணி சேது லட்சுமி பாய் உட்பட திருவிதாங்கூரின் மூத்த, இளைய ராணிகள், அவரது இரண்டு பேரக்குழந்தைகளின் பாதுகாவலராக இவர் நியமிக்கப்பட்டார். இவர் 1914 செப்டம்பரில் ஒரு வாகன விபத்தில் இறந்தார்.  
இவரது மறைவுக்கு பல்வேறு துறைகளைச் சேர்ந்தவர்கள் இரங்கல் தெரிவித்தனர். சங்கனாச்சேரியில் இவரது வீட்டில் முழு அரசு மரியாதையுடன் தகனம் செய்யப்பட்டது.
# கேரள வர்மா வல்லிய கோயி தம்புரான்

## இலக்கியப் படைப்புகள்

கேரள வர்மா கேரளாவின் வடக்கு, தெற்கு பகுதிகளிலும், பாசாபோசினி சபை, வித்யா வினோதினி, மலையாள மனோரமா போன்ற பத்திரிகைகளுடன் நெருங்கிய தொடர்பில் இருந்தார்.  
காளிதாசரின் சாகுந்தலத்தின் மொழிபெயர்ப்பான அபிக்ஞான சகுந்தலம் (1898) என்ற இவரது படைப்பு அந்தக் காலத்திலிருந்து மலையாள மொழியில் மிகவும் பாராட்டப்பட்ட கவிதைப் படைப்புகளில் ஒன்றாகும். இது சமசுகிருத பாரம்பரியத்தின் பல மொழிபெயர்ப்புகளை மலையாளத்திற்குள் கொண்டு சேர்த்தது. மேலும் மேடையிலும் வெற்றி பெற்றது. 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் மலையாள இலக்கியத்தின் ஒரு முக்கிய அம்சமாக ஆங்கிலம், சமசுகிருதத்திலிருந்து மலையாள மொழியில் மொழிபெயர்க்கப்பட்டது.  
இவர், காளிதாசரின் மேகதூதத்தின் வரிசையில் மயூரசந்தேசம் என்ற கவிதை நூலை எழுதியுள்ளார். ) இந்த கவிதையில் இவர் திருவனந்தபுரத்தில் உள்ள தனது மனைவி மகாராணிக்கு தனது செய்திகளை அனுப்ப ஹரிப்பாடு கோயிலின் மயில்களைப் பயன்படுத்தியுள்ளார். விசாகவிஜயம் என்ற இவரது புகழ்பெற்ற படைப்பு விசாகம் திருநாள் அவர்களால் இவர் விடுவிக்கப்பட்டப் பிறகு எழுதப்பட்டது.
# மூலூர் ச. பத்மநாப பணிக்கர்

**மூலூர் ச. பத்மநாப பணிக்கர் (Mooloor S. Padmanābha Panicker)** (1869-1931) மூலூர் ஆசான் என்றும் சரச கவி, ("நகைச்சுவைக் கவிஞர்") என்றும் அழைக்கப்படும் இவர் இன்றைய கேரளாவின் திருவிதாங்கூர் பகுதியைச் சேர்ந்த ஒரு முக்கிய சமூக சீர்திருத்த ஆர்வலராவார்.
# மூலூர் ச. பத்மநாப பணிக்கர்

## ஆரம்ப ஆண்டுகள்

பத்மநாபன் 1869 ஆம் ஆண்டில் மத்திய திருவிதாங்கூரில் உள்ள மன்னார் நகருக்கு அருகில் பனையண்ணார்காவுக்கு அருகிலுள்ள காவில் என்ற தனது தாயின் மூதாதையர் வீட்டில் பிறந்தார் (மலையாள ஆண்டு கும்பம் 27, 1044). இவரது தந்தை மூலூர் சங்கரன் வைத்யர், தாய் வெளுத்த குஞ்சம்மா ஆகிய இருவரும் நன்கு படித்த, வளமும் மரியாதைக்கும் உரிய குடும்பங்களைச் சேர்ந்தவர்கள். காவில் பாரம்பரிய ஆயுர்வேத மருத்துவர்களின் குடும்பம், மூலூர் குடும்பம் அதன் களரிப்பயிற்று (தற்காப்பு கலை), இயற்கை சிகிச்சைகள், சமசுகிருதம், தத்துவம், ஆன்மீகம் ஆகியவற்றால் நன்கு அறியப்பட்டிருந்தது. இவரின் கவிதையில் தலைசிறந்த படைப்பான கிராதம் என்பது இவரது பதின்ம வயதிலேயே பல்வேறு பகுதிகளிலிருந்து பாராட்டுகளைப் பெற்றது. திருவிதாங்கூர் மாநிலத்தில் இந்து கோவில்களில் நுழைய தாழ்த்தப்பட்டோர் மீதிருந்த தடையை ரத்து செய்த 1936 ஆம் ஆண்டு கோயில் நுழைவு பிரகடனத்தின் பின்னணியில் உள்ள உந்துசக்தியாக 25 வயதில் இவர் எழுதிய கவி-ராமாயணம் தலை சிறந்த இலக்கியமாகக் கருதப்படுகிறது.
# மூலூர் ச. பத்மநாப பணிக்கர்

## ஆரம்பகால கவிதை நாட்களும் முக்கிய படைப்புகளும்

பத்மநாபன் ஆரம்பத்தில் சமசுகிருதம், ஆயுர்வேதம், களரிபயிற்று போன்றவற்றை தனது தந்தையிடமிருந்து படித்தார். இவர் சிறுவயதிலிருந்தே கவிதைகள் எழுதத் தொடங்கினார். இவர் தனது வாழ்க்கையை இலக்கியப் பணிகளுக்காக மட்டுமல்லாமல், தனது ஈழவர் சமூகத்துக்கும், ஒட்டுமொத்த மாநிலத்துக்காகவும் ( கேரளா ) அர்ப்பணித்த மனிதர் ஆவார். இவர் 1914 முதல் மூலம் பிரஜா சபையில் உறுப்பினராக இருந்தார். மேலும், இவர் ஒரு சிறந்த சொற்பொழிவாளராகவும் இருந்தார்.
# மூலூர் ச. பத்மநாப பணிக்கர்

## தொழில்

இவர், கேரளகௌமுதி நாளிதழின் முதல் ஆசிரியராகவும், மெழுவேலியின் சிறிய குக்கிராமத்தில் 78 ஆண்டுகளான பத்மநாபோதயம் என்ற ஆங்கிலப் பள்ளியின் நிறுவனரும் ஆவார். மறைந்த கேரள வர்ம வலிய கோயில் தம்புரான் 1913 இல் இவருக்கு "சரசகவி" என்ற பட்டத்தை வழங்கினார். திருவிதாங்கூர் அரசு இவரை இன்றைய சட்டமன்றத்தின் முன்னோடியான மூலம் பிரஜா சபையின் உறுப்பினராக நியமித்தது. நாராயண தர்ம பரிபாலன யோகத்தின் துணைத் தலைவராக அந்நிறுவனம் உருவான 25 வது ஆண்டில் தேர்ந்தெடுக்கப்பட்டார். இவர் 1931 இல் இறந்தார் ( மலையாள ஆண்டு 1106, மீனம் 9).
# சிதார்கஞ்ச்

**சிதார்கஞ்ச்** (**Sitarganj**) வட இந்தியாவின் உத்தராகண்ட் மாநிலத்தின் உதம் சிங் நகர் மாவட்டத்தில் உள்ள நகரம் ஆகும். தெராய் பகுதியில் அமைந்த இந்நகரம் தொழிற்சாலைகள் நிறைந்த ஒரு தொழிற்பேட்டையாக உள்ளது.இந்நகரம் கடல் மட்டத்திலிருந்து 298 மீட்டர் உயரத்தில் உள்ளது.  
பஞ்சாப் மாநிலத்தின் தென்மேற்கில் உள்ள மலௌத் நகரத்தையும், உத்தராகண்ட் மாநிலத்தின் வடகிழக்கில் உள்ள அஸ்கோட் எனுமிடத்தையும் இணைக்கும் தேசிய நெடுஞ்சாலை 9 சிதார்கஞ்ச் நகரத்தின் வழியாகச் செல்கிறது.
# சிதார்கஞ்ச்

## அருகில் அமைந்த நகரங்கள்

- ருத்ரபூர்
- மொரதாபாத்
- இராம்பூர்
- காசிபூர்
- நைனிதால்
# சிதார்கஞ்ச்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 11 வார்டுகள் கொண்ட சிதார்கஞ்ச் நகராட்சியின் மொத்த மக்கள்தொகை 29,965. அதில் ஆண்கள் 15,623 மற்றும் 14,342 பெண்கள் உள்ளனர். 6 வயதிற்குட்பட்ட குழந்தைகள் எண்ணிக்கை 4249 (14.18%) ஆக உள்ளது.
பாலின விகிதம் 1000 ஆண்களுக்கு 918 பெண்கள் வீதம் உள்ளனர். சராசரி எழுத்தறிவு 74.07% ஆக உள்ளது. மக்கள் தொகையில் இந்துக்கள் 50.87%, இசுலாமியர் 43.55%, சீக்கியர் 4.87% மற்றவர்கள் 0.71% ஆக உள்ளனர்.
# தச்சுடைய கைமாள்கள்

**தச்சுடைய கைமாள்கள் (Thachudaya Kaimals)** என்பவர்கள் இப்போது இந்திய மாநிலமான கேரளாவின் திருவிதாங்கூரில் ஆண்ட தலைவர்களின் பரம்பரையாக இருந்தனர். இவர்கள் கேரளாவில் ஒரு புனிதமான பிரமுகராக இருந்தனர். இவர்கள் கூடல்மாணிக்கம் கோயில் மற்றும் அதன் நிலங்களின் ஆன்மீகத் தலைவராகவும் தற்காலிக ஆட்சியாளராகவும் கருதப்படுகிறார்கள்.  
இவர்களைப் பற்றி பழங்கால நூலான கந்த புராணத்தில் குறிப்பிடப்பட்டுள்ளது. இவர்கள் சட்டரீதியான உரிமைகளைக் கொண்டிருந்தனர். இவர்களுக்கு தங்களுக்கு முன் விளக்கும் வாளுடனும் தனிப்பட்ட உதவியாளர்களை அழைத்துச் செல்ல அனுமதி இருந்தது. ஆட்சித் தலைவருக்கு திருவிதாங்கூர் நாயர் படையணியின் துணை இருந்தது. இவர்களின் குடியிருப்பு இரிஞ்ஞாலகுடாவில் உள்ள கோட்டிலக்கல் அரண்மனையாகும். இவர்களின் வம்சம் மாணிக்கன் கேரளர் என்ற சொற்களைக் கொண்ட சுருள் சங்கு-ஓட்டின் அடையாளத்தை தாங்குகிறது. பண்டைய சட்டத்தின் படியும், வழக்கப்படியும் தச்சுடைய கைமாளுக்கு இந்துக்கள் மீது இறுதி ஆன்மீக அதிகாரம் உண்டு என்பதை உணர்ந்த மகாத்மா காந்தி, 1930 களில் இவர்களைச் சந்திக்க இரிஞ்ஞாலக்குடாவிற்கு வருகை புரிந்தார்.  
இராச்சியத்தின் ஆட்சி அவ்வப்போது இவர்களுக்கு வழங்கப்பட்டது, குறிப்பாக மன்னனின் மரணத்திற்கும் மற்றொருவர் அரியணை ஏறுவதற்கும் இடையில் ஒரு இடைவெளி இருக்கும்போது.  
முன்னதாக, ஒரு தச்சுடைய கைமாளை ஆளும் தலைவர் பதவியிலிருந்து நீக்கம் செய்வதற்கும், திருவிதாங்கூர் மகாராஜாவை இந்து மதத்திலிருந்து வெளியேற்றுவதற்கும் ஒரு முயற்சி கொச்சி ராஜாவால் தூண்டப்பட்டது, திருவிதாங்கூரில் கோயில் நுழைவு பிரகடனத்திற்குப் பிறகு அவர் பிரிட்டிசு ராஜ் அதிகாரிகளால் இந்தியத் தலைமை ஆளுநரின் விருப்பத்தால் மீண்டும் பணியில் அமர்த்தப்பட்டார்.  
மலபாரின் கோழிக்கோடு நாட்டுக்குச் சொந்தமான குருவாயூர் கோயில், திருவிதாங்கூரின் தச்சுடைய கைமாள் குடும்பத்தின் கூடல்மாணிக்கம் கோயில், திருவிதாங்கூர் அரச குடும்பத்தின் திருவனந்தபுரம் பத்மநாபசாமி கோயில் ஆகியவை கேரளாவின் மிகப் பெரிய கோயில்களாகும்.
# தச்சுடைய கைமாள்கள்

## பரம்பரை உரிமைகளின் முடிவு

1971 ஆம் ஆண்டில் இந்திய அரசியலமைப்பின் 26 வது திருத்தத்துடன், இந்தியாவில் சுதேச ஒழுங்கு ரத்து செய்யப்பட்டது, இதனால் தச்சுடைய கைமாள்கள் கோயில் மற்றும் அதன் நிலங்களுக்கான உரிமையை இழந்தனர். அந்த சொத்துக்கள் இப்போது மாவட்ட ஆட்சியரால் நிர்வகிக்கப்படும் ஒரு அறக்கட்டளையால் நடத்தப்படுகின்றன.  
காயம்குளம் அரச குடும்பத்தின் முண்டநாடு கிளையில் 1895 ஆம் ஆண்டு சூன் 22 ஆம் தேதி பிறந்த ஒரு தச்சுடைய கைமாளுக்கு பாஸ்கரன் என்று பெயர் சூட்டப்பட்டது. பின்னர், இவர் திருவனந்தபுரத்தின் வலியசாலையில் வசித்து வந்தார்.
# அஸ்கோட்

**அஸ்கோட்** (**Askot** or **Askote** வட இந்தியாவின் உத்தராகண்ட் மாநிலத்தின் குமாவுன் கோட்டத்தில் அமைந்த பிதௌரகட் மாவட்டத்தில் உள்ள சிற்றூர் ஆகும். இமயமலையில் 1,106 மீட்டர் (3,629 அடி) உயரத்தில் அமைந்த அஸ்கோட் சிற்றூர் இந்திய-நேபாள எல்லைப்பகுதியில் அமைந்துள்ளது.  
பிதௌரகட்-தார்ச்சுலா இடையே அமைந்த அஸ்கோட் சிற்றூர் அருகே கஸ்தூரி மான் காப்பகம் இங்குள்ளது. கயிலை மலை-மானசரோவர் யாத்திரை செல்பவர்கள், அஸ்கோட் வழியாகச் செல்லும் தார்ச்சுலா-லிபுலேக் சாலையை பயன்படுத்துவர். மேலும் பஞ்சாபின் தென்மேற்கில் உள்ள மலௌத் நகரத்தையும், உத்தராகண்ட்டின் அஸ்கோட் நகரத்தையும் தேசிய நெடுஞ்சாலை 9 இணைக்கிறது. இது சாரதா ஆற்றின் கரையில் உள்ளது. இதனருகே பஞ்சசூலி, சிப்லாகோட் சிற்றூர்கள் உள்ளது.
# குவா

குறுங்கல்வெட்டு]]  
**குவா** அல்லது **கா** (**Qa'a** (also **Qáa** or **Ka'a**) பண்டைய எகிப்தை ஆண்ட முதல் வம்சத்தின் புகழ் பெற்ற இறுதி மன்னர் ஆவார். இவர் பண்டைய எகிப்தை (கிமு மூவாரயிம் ஆண்டில்) 33 ஆண்டுகள் ஆட்சி செய்தவர். இவரது ஆட்சிக்குப் பின்னர் சில ஆண்டுகளில் எகிப்தின் இரண்டாம் வம்சத்தினர் எகிப்தை கைப்பற்றி ஆண்டனர்.
# குவா

## இதனையும் காண்க

- பண்டைய எகிப்திய மன்னர்கள்
- பண்டைய எகிப்திய அரசமரபுகள்
- எகிப்தின் வரலாறு
# அபிதோஸ் மன்னர்கள் பட்டியல்

களில் பொறிப்பதற்கு முன், ஒசைரிஸ், பிதா, செகர் ஆகிய 3 கடவுள்களுக்கு காணிக்கையிட்டு, வழிபடும் பார்வோன் முதலாம் சேத்தி மற்றும் அவரது மகன் இரண்டாம் ராமேசஸ்]]  
**அபிதோஸ் மன்னர்கள் பட்டியல்** அல்லது **அபிதோஸ் அட்டவணை** (**Abydos King List** or **Abydos Table**), பண்டைய எகிப்தை ஆண்ட 72 மன்னர்களின் பெயர்கள், அபிதோஸ் எனுமிடத்தில் முதலாம் சேத்தியின் கோயில் சுவற்றில் மூன்று வரிசைகளில், 38 குறுங்கல்வெட்டுகளில் பொறித்துள்ளனர். எகிப்திய பார்வோன் முதலாம் சேத்தி ஆட்சிக் காலத்தில் (கிமு 1290 - 1279) இக்குறுங்கல்வெட்டுகள் நிறுவப்பட்டது.  
மேல் இரண்டு வரிசைக் குறுங்கல்வெட்டுகளில் முதல் வம்ச மன்னர்கள் முதல் 16-ஆம் வம்ச மன்னர்கள் வரையிலான பெயர்கள் பொறிக்கப்பட்டுள்ளது.  
கீழ் உள்ள மூன்றாவது வரிசைக் குறுங்கல்வெட்டுகளில் எகிப்தின் பதினேழாம் வம்சம் மற்றும் 18-ஆம் வம்சம் மற்றும் 19-ஆம் வம்ச பார்வோன்கள் பெயர்கள் மட்டும் பொறிக்கப்பட்டுள்ளது.  
அபிதோஸ் மன்னர்கள் பட்டியலில், முறை தவறி ஆட்சி செய்த எகிப்திய மன்னர்கள், அரசிகள் மற்றும் எகிப்தியரல்லாத மன்னர்கள் பெயர்கள் சேர்க்கப்படவில்லை. அவர்களில் குறிப்பிடத்தக்கவர்கள், எகிப்தியர் அல்லாத ஐக்சோஸ் மன்னர்கள் (15-ஆம் வம்ச மன்னர்கள்), 18-ஆம் வம்சத்தின் ஆட்சியாளர்களான அரசி ஆட்செப்சுட்டு, பார்வோன்கள் அக்கெனதென், மென்கௌரே, துட்டன்காமன் மற்றும் ஆய் போன்றோர் ஆவர்.
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

எகிப்திய மன்னர்கள் பெயர் பொறித்த குறுங்கல்வெட்டுகளில் வரைபடம்]]
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### எகிப்தின் முதல் வம்சம்

| குறுங்கல்வெட்டுகள் 1 - 8 | n° | கல்வெட்டில் பெயர் | பொதுப் பெயர் |
| --- | --- | --- | --- |
| கள் 1 - 8 (Click to enlarge)]] | 1 | மெனி | மெனஸ் |
| 2 | தேத்தி | ஹோர்-ஆகா |  |
| 3 | இதி | ஜெர் |  |
| 4 | இதா | ஜெத் |  |
| 5 | செப்தி | டென் |  |
| 6 | மெரிபியாப் | அனெத்ஜிப் |  |
| 7 | செம்சு | செமெர்கேத் |  |
| 8 | கியுபெப் | குவா | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### எகிப்தின் இரண்டாம் வம்சம்

| குறுங்கல்வெட்டுகள் 9 to 14 | n° | கல்வெட்டில் பெயர் | பொதுவான பெயர் |
| --- | --- | --- | --- |
| கள் 9 to 14 (Click to enlarge)]] | 9 | பெத்ஜௌ | ஹோடெப்செகெம்வி |
| 10 | காகௌ | ரனெப் |  |
| 11 | பனெத்ஜெர் | நய்நெத்செர் |  |
| 12 | வாத்ஜ்னாஸ் | வெனெக் |  |
| 13 | சென்டி | செனெத் |  |
| 14 | ஜாட்ஜே | காசெகெம்வி | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### எகிப்தின் மூன்றாம் வம்சம்

| குறுங்கல்வெட்டுகள் 15 to 19 | n° | கல்வெட்டில் பெயர் | பொதுவான பெயர் |
| --- | --- | --- | --- |
| கள் 15 to 19 (Click to enlarge)]] | 15 | நெப்கா | நெப்கா |
| 16 | ஜோசெர்-சா | ஜோசெர் |  |
| 17 | தேத்தி-தி | செகெம்கெத் |  |
| 18 | செத்ஜேஸ் | காபா |  |
| 19 | நெபெர்கரா | ஹுனி | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### நான்காம் வம்சம்

| குறுங்கல்வெட்டுகள் 20 to 25 | n° | Name written in the list | Common name |
| --- | --- | --- | --- |
| கள் 20 to 25 (Click to enlarge)]] | 20 | சினெபெரு | சினெபெரு |
| 21 | கூபு | கூபு |  |
| 22 | ஜெதெப்பிரே | ஜெதெப்பிரே |  |
| 23 | காப்ரா | காப்ரா |  |
| 24 | மென்கௌரே | மென்கௌரே |  |
| 25 | செப்செஸ்காப் | செப்செஸ்காப் | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### ஐந்தாம் வம்சம்

| குறுங்கல்வெட்டுகள் 26 to 33 | n° | கல்வெட்டில் பெயர் | பொதுவான பெயர் |
| --- | --- | --- | --- |
| கள் 26 to 33 (Click to enlarge)]] | 26 | யுசர்காப் | யுசர்காப் |
| 27 | சகுரா | சகுரா |  |
| 28 | காகை | நெபெரிர்கரே ககை |  |
| 29 | நெபெரேப்ரே | நெபெரேப்ரே |  |
| 30 | நியுசெர்ரே | நியூசெர்ரே இனி |  |
| 31 | மென்கௌரே | மென்கௌஹோர் கையூ |  |
| 32 | ஜெத்கரே | ஜெத்கரே இசேசி |  |
| 33 | யூனிஸ் | உனாஸ் | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### ஆறாம் வம்சம்

| குறுங்கல்வெட்டுகள் 34 to 39 | n° | கல்வெட்டில் பெயர் | பொதுவான பெயர் |
| --- | --- | --- | --- |
| கள் 34 to 39 (Click to enlarge)]] | 34 | தேத்தி | தேத்தி |
| 35 | யுசர்கரே | யுசர்கரே |  |
| 36 | மெரிரே | முதலாம் பெப்பி |  |
| 37 | மெரென்ரே | நெம்டியம்சாப் மெரென்ரே I |  |
| 38 | நெபர்கரே | இரண்டாம் பெப்பி |  |
| 39 | மெரென்ரெ சாயம்சாப் | மெரென்ரெ சாயம்சாப் II | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### எட்டாம் வம்சம்

| குறுங்கல்வெட்டுகள் 40 to 47 | n° | கல்வெட்டில் பெயர் | பொதுவான பெயர் |
| --- | --- | --- | --- |
| கள் 40 to 47 (Click to enlarge)]] | 40 | நெத்ஜெர்கரே | நெத்ஜெர்கரே |
| 41 | மென்கரே | மென்கரே |  |
| 42 | நெபர்கரே | இரண்டாம் நெபர்கரே |  |
| 43 | நெபர்கரே நெபி | நெபர்கரே நெபி |  |
| 44 | ஜெத்கரே செமாய் | ஜெத்கரே செமாய் |  |
| 45 | நெபர்கரே கெண்டு | நெபர்கரே கெண்டு |  |
| 46 | மெரென்ஹோர் | மெரன்ஹோர் |  |
| 47 | சினெபெர்கா | நெபெர்காமின் | } |  
| குறுங்கல்வெட்டுகள் 48 to 56 | n° | கல்வெட்டில் பெயர் | பொதுவான பெயர் |
| --- | --- | --- | --- |
| கள் 48 to 56 (Click to enlarge)]] | 48 | நிகரே | நிகரே |
| 49 | நெபர்கரே தேரெரு | நெபர்கரே தேரெரு |  |
| 50 | நெபர்காஹோர் | நெபர்காஹோர் |  |
| 51 | நெபர்கரே பெபிசெனெப் | நெபர்கரே பெபிசெனெப் |  |
| 52 | சினெபெர்கா அனு | நெபர்காமின் அனு |  |
| 53 | கௌகரா | காகரே இபி |  |
| 54 | நெபர்கௌரே | இரண்டாம் நெபர்கௌரே |  |
| 55 | நெபர்கௌஹோர் | நெபர்கௌஹோர் |  |
| 56 | நெபரிகரே | நெபரிகரே | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### 11-ஆம் வம்சம் / 12-ஆம் வம்சம்

| குறுங்கல்வட்டுகள் 57 to 61 | n° | கல்வெட்டில் பெயர் | பொதுவான பெயர் |
| --- | --- | --- | --- |
| 57 | நெப்ஹெப்பெத்ரே | இரண்டாம் மெண்டுகொதேப் |  |
| 58 | சங்ககரே | மூன்றாம் மெண்டுகொதேப் |  |
| 59 | செகெத்தேபிரே | முதலாம் அமெனம்ஹத் |  |
| 60 | கேபர்கரே | முதலாம் செனுஸ்ரெத் |  |
| 61 | நூப்கௌரே | இரண்டாம் அமெனம்ஹத் | } |  
| குறுங்கல்வட்டுகள் 62 to 65 | n° | கல்வெட்டில் பெயர் | பொதுவான பெயர் |
| --- | --- | --- | --- |
| 62 | காகெப்பெர்ரே | இரண்டாம் செனுஸ்ரெத் |  |
| 63 | காகௌரே | மூன்றாம் செனுஸ்ரெத் |  |
| 64 | நிமாத்ரே | மூன்றாம் அமெனம்ஹத் |  |
| 65 | மாக்ரேருரே | நான்காம் அமெனம்ஹத் | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### 18-ஆம் வம்சம்

| குறுங்கல்வெட்டுகள் 66 to 74 | n° | கல்வெட்டில் பெயர் | பொதுவான பெயர் |
| --- | --- | --- | --- |
| 66 | நெப்பெதிரா | முதலாம் அக்மோஸ் |  |
| 67 | ஜெசெர்கரே | முதலாம் அமென்கோதேப் |  |
| 68 | ஆகெபெர்கரே | முதலாம் தூத்மோஸ் |  |
| 69 | ஆகெபெப்ரேரென்ரா | இரண்டாம் தூத்மோஸ் |  |
| 70 | மென்கெப்பெரேரா | மூன்றாம் தூத்மோஸ் |  |
| 71 | ஆகெப்பெருரா | இரண்டாம் அமென்கோதேப் |  |
| 72 | மென்கெபெருரா | நான்காம் தூத்மோஸ் |  |
| 73 | நெப்மாத்திரா | மூன்றாம் அமென்கோதேப் |  |
| 74 | ஜெசேர்கேப்பெருரா
சேதெப்பெரென்ரா | ஹொரெம்ஹெப் | } |
# அபிதோஸ் மன்னர்கள் பட்டியல்

## எகிப்திய மன்னர்கள் பட்டியலின் சுருக்கம்

### 19-ஆம் வம்சம்

| குறுங்கல்வெட்டுகள் 75 and 76 | n° | கல்வெட்டில் பெயர் | பொதுவான பெயர் |
| --- | --- | --- | --- |
| 75 | மென்பெத்திரா | முதலாம் ராமேசஸ் |  |
| 76 | மென்மாத்திரா | முதலாம் சேத்தி | } |
# அபிதோஸ் மன்னர்கள் பட்டியல்

## இதனையும் காண்க

- பண்டைய அபிதோஸ் நகரம்
- அபிதோஸ் வம்சம்
- சக்காரா மன்னர்கள் பட்டியல்
- கர்னாக் மன்னர்கள் பட்டியல்
- துரின் மன்னர்கள் பட்டியல்
- பலெர்மோ கல் 
- மெடிநெத் அபு மன்னர்கள் பட்டியல்
- எகிப்திய மன்னர்கள் பட்டியல்
- பண்டைய எகிப்திய அரசமரபுகள்
# டையசாகுயினோன்

**டையசாகுயினோன்** *(Diazaquinone)* என்பது ஒரு பல்லினவளைய அரோமாட்டிக் உள்ளகத்தைக் கொண்ட ஒரு வேதிச் சேர்மம் ஆகும். இரண்டு =CH− கார்பன் அலகுகள் கார்பனைல் அல்லது கீட்டோன் குழுக்களால் இடப்பெயர்ச்சி செய்யப்பட்டிருக்கும் இரட்டைப் பிணைப்பால் பிணைக்கப்பட்ட அடுத்தடுத்துள்ள இரண்டு நைட்ரசன் அணுக்கள் இவ்வுள்ளகத்தில் இடம்பெற்றுள்ளன. எனவே இந்த கார்பன் மற்றும் நைட்ரசன் அணுக்கள் −(C=O)−N=N−(C=O)− என்ற டையசைல் டையிமைடு அலகை உள்ளடக்கியிருக்கும்.  
</references>
# நடிகை (திரைப்படம்)

***நடிகை*** 1951 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். சேச்சி என்ற மலையாளப் படத்தின் தமிழ்ப் பதிப்பான இத் திரைப்படத்தை டி. ஜானகிராம் இயக்கியிருந்தார். கொட்டாரக்கரா ஸ்ரீதரன் நாயர், மிஸ் குமாரி ஆகியோர் பிரதான பாத்திரங்களில் நடித்திருந்தனர்.  
இத் திரைப்படத்துக்கு ஜி. கே. வெங்கடேஷ் இசையமைத்திருந்தார். அவர் இசையமைத்த முதல் திரைப்படம் இதுவே.  
இத்திரைப்படத்தில் நடித்த வைக்கம் ராஜு, அந்நாளைய பிரபல பாடகி வைக்கம் சரஸ்வதியின் சகோதரராவார். இப்படத்தில் நடித்தபின் உடல் நலம் குன்றி காலமானார்.
# Module:Flagg
end
else --image of name
if (ms=="x" and mi=="x") or (string.find(me,"o") and iname==placeholder and pimage~=placeholder) then --name only
out = text
elseif ms=="x" then --no separator
out = "<span class=\"flagicon\">"..image.."</span>"..text
elseif ms=="n" then --non-breaking space
out = "<span class=\"flagicon\">"..image.."&nbsp;</span>"..text
elseif ms=="l" then --line break
out = "<span class=\"flagicon\">"..image.."
</span>"..text
elseif ms=="t" then --table cell
out = "style=\"text-align:"..(align_map[align] or "")..";\"|<span class=\"flagicon\">"..image.."</span>||style=\"text-align:"..(align_map[nalign] or "").."\"|"..text
else --fixed-width span box (default)
local width = nopx(args["width"] or args["w"]) or require("Module:Flaglist").luawidth(size)
out = "<span class=\"flagicon\" style=\"display:inline-block;width:"..width.."px;text-align:"..(align_map[align] or "")..";\">"..image.."</span>&nbsp;"..text
end
end
if string.find(me,"w") then --avoid wrapping
out = "<span class=\"nowrap\">"..out.."</span>"
end  
--Tracking categories
local cat = ""
if pimage and not image_map[pimage] and country~="" and data["flag alias"] and not args.demo then
cat = ""
end  
return out..cat  
end  
return p
# Module:CountryData

local p = {}  
local function getcontents(,country,params)
return :expandTemplate({title="நாட்டுத் தகவல் "..country;args=params})
end  
function p.gettable(,country,params)
--Returns the parameters of a country data template as a Lua table
--If not a valid data template, return empty table
local bool, s = pcall(getcontents,,country,params or {})
if bool and (string.find(s,"^%{%{ *%{%{%{1") or string.find(s,"^%{%{safesubst: *%{%{%{1"))
then
--Replace parameter delimiters with arbitrary control characters
--to avoid clashes if param values contain equals/pipe signs
s = string.gsub(s,"|([^|=]-)=","\1\1%1\2")
s = string.gsub(s,"}}%s*$","\1")
--Loop over string and add params to table
local part = {}
for par in string.gmatch(s,"\1[^\1\2]-\2[^\1\2]-\1") do
local k = string.match(par,"\1%s*(.-)%s*\2")
local v = string.match(par,"\2%s*(.-)%s*\1")
if v and not (v=="" and string.find(k,"^flag alias")) then
part[k] = v
end
end
return part
else
return {}
end
end  
function p.getalias
--Returns a single parameter value from a data template
local part = p.gettable(,.args[1])
if .args.variant
then return tostring(part[.args[2].."-"...args.variant]
or part[.args[2]] or .args.def)
else return tostring(part[.args[2]] or .args.def)
end
end  
function p.gettemplate
--For testing, recreates the country data from the created Lua table
--Get data table
local data = p.gettable(,.args[1])
--Concatenate fields into a template-like string
local out = ""
end  
return p
# ஒளிமின்கடத்தும் பலபடிகள்

**ஒளிமின்கடத்தும் பலபடிகள்** *(Photoconductive polymers)* என்பவை ஒளியின் முன்னிலையில் மட்டுமே மின்சாரத்தை கடத்துகின்ற பலபடிகளைக் குறிப்பனவாகும். இருளில் ஓரளவுக்கு மின்கடத்தும் தன்மை கொண்டவை அல்லது பொதுவாக மின்கடத்தாப் பொருட்கள் என இவை வகைப்படுத்தப்படுகின்றன. பாலி(9-வினைல்கார்பசோல்) இதற்கு ஓர் எடுத்துக்காட்டாகும். ஒரு சிறந்த ஒளி மின்கடத்தும் பலபடியானது உயர் மின்புலத்தை தக்கவைத்துக்கொள்வதற்கான திறனை வெளிப்படுத்தும். மின்னூட்ட ஏந்திகளை திறம்பட உருவாக்கும். மேலும் பலபடி முழுமைக்கும் உருவாக்கிய மின்னூட்ட ஏந்திகளை திறம்பட கொண்டு செல்லும் பண்புகளைக் கொண்டதாகும்.
# ஒளிமின்கடத்தும் பலபடிகள்

## பயன்கள்

நகல் இயந்திரங்கள் மற்றும் சீரொளி அச்சுப்பொறிகள் போன்ற நகலெடுக்கும் உலர்நகலியல் கருவிகளில் ஒளி மின்கடத்தும் பலபடிகள் பரவலாகப் பயன்படுத்தப்படுகின்றன.
# வெ. கிருட்டிணசாமி ராவ்

திவான் பகதூர் **காஞ்சி வெ. கிருஷ்ணசாமி ராவ் (Kanchi Krishnaswamy Rao)** (1845-1923) இவர் ஓர் இந்திய அரசு ஊழியரும், நீதிபதியும் மற்றும் நிர்வாகியுமாவார். இவர் 1898 முதல் 1904 வரை திருவிதாங்கூரின் திவானாகப் பணியாற்றினார்.
# வெ. கிருட்டிணசாமி ராவ்

## ஆரம்பகால வாழ்க்கை மற்றும் கல்வி

கிருட்டிணசாமி ராவ் 1845 செப்டம்பரில் தமிழ்நாட்டின் சேலத்தில் ஒரு தேசஸ்த் பிராமணக் குடும்பத்தில் பிறந்தார். இவரது தந்தை காஞ்சி வெங்கட ராவ் மாவட்ட ஆட்சியர் அலுவலகத்தில் தலைமை வருவாய் கணக்காளராகப் பணியாற்றினார். இவர் தனது பதினாறு வயதில் மெட்ரிகுலேசனை முடித்தவுடன், அரசாங்க சேவையில் நுழைந்தார்.
# வெ. கிருட்டிணசாமி ராவ்

## தொழில்

கிருட்டிணசாமி ராவ் 1864 அக்டோபரில் நெல்லூர் மாவட்ட நீதிமன்றத்தில் பதிவறை எழுத்தராக ரூ. 20 ரூபாய் ஊதியத்தில் பணியில் சேர்ந்தார். 1867 ஆம் ஆண்டில், இவர் தனது திறமையினால் பதவி உயர்வு பெற்றார். பின்னர், 1870 சூலையில் ஒரு மாவட்ட ஆய்வாளர் ஆனார். 1883 இல், இவர் காக்கிநாடாவில் துணை நீதிபதியாக நியமிக்கப்பட்டார். மே 1894 இல், அப்போதைய மகாராஜாவால் திருவிதாங்கூர் தலைமை நீதிபதியாக நியமிக்கப்பட்டார். பின்னர், 1898இல் திவானாக நியமிக்கப்பட்டார்.  
நவம்பர் 1901 இல் இவர் இந்தியப் பேரரசின் தோழராக நியமிக்கப்பட்டார்.
# வெ. கிருட்டிணசாமி ராவ்

## இறப்பு

கிருட்டிணசாமி ராவ் 1923 இல் இறந்தார்.
# ஆயில்யம் திருநாள் இராமவர்மன்

**ஆயில்யம் திருநாள் இராமவர்மன் (Ayilyam Thirunal Rama Varma)** (1832–1880) 1860 முதல் 1880 வரை இந்தியாவின் திருவிதாங்கூர் சுதேச அரசின் ஆட்சியாளராக இருந்தார். திருவிதாங்கூர் "இந்தியாவின் மாதிரி மாநிலம்" என்ற பெயரைப் பெற்றதன் மூலம் இவரது ஆட்சி மிகவும் வெற்றிகரமாக இருந்தது. ஆயில்யம் திருநாள் உத்திரம் திருநாள், சுவாதித் திருநாள் ராமவர்மனின் மருமகனும், புகழ்பெற்ற கௌரி லட்சுமி பாயியின் பேரனும் ஆவார்.
# ஆயில்யம் திருநாள் இராமவர்மன்

## ஆரம்ப கால வாழ்க்கை

மகாராஜாக்கள் சுவாதி திருநாள், உத்திரம் திருநாள் ஆகியோரின் ஒரே சகோதரியான ராணி ருக்மிணி பாயிக்கு 1832 மார்ச் 14 ஆம் தேதி ஆயில்யம் திருநாள் பிறந்தார். திருவிதாங்கூரில் அரசக் குடும்ப பரம்பரை என்பது முதன்மையாக மருமக்கதாயம் முறையால் அதாவது பெண் வழியே தீர்மானிக்கப்பட்டது. 1846 ஆம் ஆண்டில் இவரது அண்ணன் உத்திரம் திருநாளின் இயலாமையின் காரணமாக அடுத்தடுத்த வரிசையில் இருந்து விலக்கப்பட்டதும், ஆயில்யம் திருநாள் திருவிதாங்கூர் மாநிலத்தின் வெளிப்படையான இளையராஜ வாரிசானார். ருக்மிணி பாயிக்கு பிறந்த ஏழு குழந்தைகளில், ராணி லட்சுமி பாய் என்ற மகள் உட்பட நான்கு பேர் மட்டுமே தப்பிப்பிழைத்தனர். மேலும் மூத்த மகனும் மூன்றாவது மகனும் மன நோய் காரணமாக ஆட்சி செய்ய தகுதியற்றவர் என்று அறிவிக்கப்பட்டனர்.  
ஆயில்யம் திருநாளின் ஆரம்பக் கல்வி தனிப்பட்ட முறையில் வழங்கப்பட்டது. பின்னர் த. மாதவ ராவ் 1848 இல் இவருக்கும் இவரது சகோதரருக்கும் ஆசிரியராக நியமிக்கப்பட்டார். 1857 ஆம் ஆண்டில் உத்திம் திருநாள் மாதவ ராவை திவானாக நியமித்தார். 1854 ஆம் ஆண்டில் ஆயில்யம் திருநாள் தனது மாமாவின் மகள் திருவட்டாறு அம்மாவீட்டைச் சேர்ந்த பனபிள்ளை மாதவி பிள்ளை லட்சுமி பிள்ளை கொச்சம்மாவை மணந்தார். இருப்பினும் இவரது துணைவியார் சில ஆண்டுகளுக்குப் பிறகு இறந்தார். 1860 ஆம் ஆண்டில் மகாராஜா உத்திரம் திருநாள் இறந்ததும், இவர் மகாராஜாவானார்.
# ஆயில்யம் திருநாள் இராமவர்மன்

## ஆட்சி

இவரின் ஆட்சிக்காலம் திருவிதாங்கூரில் ஒரு புதிய சகாப்தத்தை உருவாக்கியது. இவரது திவான் த. மாதவ ராவின் உதவியுடன், இவர் திருவிதாங்கூரில் பல சீர்திருத்தங்களையும் மாற்றங்களையும் செயல்படுத்தினார். இவை அனைத்தும் மாநிலத்திற்கு ஏற்றதாக இருந்தன. இவர் பதவியேற்ற நேரத்தில், திருவிதாங்கூர் அரசு அதன் பல கடன்களுடன் போராடி வந்தது. எனவே, பல ஏகபோகங்கள், வரி, நிறுத்தங்கள் அரசாங்கத்தால் அகற்றப்பட்டன. 1863 ஆம் ஆண்டில், திருவிதாங்கூருக்கு இனி பொதுக் கடன் இல்லை என்று திவான் இறுதியாக அறிவித்தார். கல்வி, சட்டம், பொதுப்பணி, மருத்துவம், தடுப்பூசி மற்றும் பொது சுகாதாரம், வேளாண்மை போன்றவற்றில் பெரும் வளர்ச்சி ஏற்பட்டது. ஆண்டுதோறும் திருவிதாங்கூர் சென்னை அரசாங்கத்தால் பாராட்டப்பட்டது. 1867 ஆம் ஆண்டின் ]]ஜென்மி]], குடியன் பிரகடனம் போன்ற முக்கியமான பிரகடனங்கள் செய்யப்பட்டன. 1866 ஆம் ஆண்டில் மகாராஜா இந்திய நட்சத்திரத்தின் ஆணை என கௌரவிக்கப்பட்டார். அதே ஆண்டில், பிரிட்டிசு அரசு அதிகாரப்பூர்வமாக மகாராஜா என்ற பட்டத்தை இவருக்கு வழங்கியது. 1874 ஆம் ஆண்டில் திருவனந்தபுரத்தில் உள்ள மகாராஜா கல்லூரி ஒரு சட்ட வகுப்பைத் தொடங்கியது. மேலும் கல்வித் துறையில் பல முன்னேற்றங்கள் செய்யப்பட்டன. 1875 ஆம் ஆண்டில், திருவிதாங்கூரின் முதல் முறையான மக்கள் தொகை கணக்கெடுப்பு எடுக்கப்பட்டது.
# ஆயில்யம் திருநாள் இராமவர்மன்

## தனிப்பட்ட வாழ்க்கை

இவரது முதல் மனைவியான திருவட்டாறு அம்மச்சியின் மரணத்திற்குப் பிறகு, மகாராஜா 1862 ஆம் ஆண்டில் மீண்டும் திருமணம் செய்து கொண்டார். மகாராஜாவுக்கு திருமணத்திலிருந்து குழந்தைகள் இல்லை. ஆனால் இவர் தனது இரண்டு மருமகன்களை தத்தெடுத்தார்.  
இவரின் ஆட்சியின் முதல் தசாப்தம் மகிழ்ச்சியாகவும் அமைதியாகவும் இருந்தது, ஆனால் திவான் மாதவ ராவ் பதவி நீக்கம் செய்யப்பட்ட பின்னர் பல சிக்கல்கள் எழுந்தன. கேரள வர்மா வலிய கோயில் தம்புரானுடன் மகாராஜாவின் உறவு, கசப்பாக மாறியது. இவர் 1880 மே 30 அன்று இறந்தார். பிரிட்டிசு அரசாங்கத்தின் புனித ஜார்ஜ் கோட்டையின் அரசிதழ் மகாராஜாவின் ஆட்சி குறித்து கருத்தை வெளியிட்டது.
# பியூட்டைல் நைட்ரேட்டு

**பியூட்டைல் நைட்ரேட்டு** *(Butyl nitrate)* என்பது C<sub>4</sub>H<sub>9</sub>NO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு நிறமற்ற எண்ணெயாகும். சிலசமயங்களில் இதை மூச்சுவழி ஊக்கமருந்தாக பயன்படுத்துகிறார்கள்.  
சூடுபடுத்தும்போது பியூட்டைல் நைட்ரேட்டு சிதைவடைந்து நைட்ரசு ஆக்சைடின் நச்சுப் புகையை வெளியிடுகிறது.
# ஈரால்டிகைடு தரசம்

**ஈரால்டிகைடு தரசம்** *(Dialdehyde starch)* என்பது (C<sub>6</sub>H<sub>8</sub>O<sub>5</sub>)<sub>n</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கோதுமை அல்லது மக்காச் சோளத்திலிருந்து கிடைக்கும் இயற்கை தரசத்தின் வேதியியல் மாறுபாடுகளால் உருவாகும் ஒரு வழிப்பெறுதியென இப்பலகூற்றுச் சர்க்கரை வகைப்படுத்தப்படுகிறது. தரசத்தை பெர் அயோடேட்டு ஆக்சிசனேற்றம் செய்வதால் இந்த டையால்டிகைடு தரசம் தயாரிக்கப்படுகிறது.  
காகிதத் தொழிற்சாலைப் பயன்கள் உட்பட ஈரால்டிகைடு தரசம் பல்வேறு பயன்களைக் கொண்டிருக்கிறது. கழிப்பறை காகிதம் மற்றும் காகித துவாலை போன்ற நுகர்வோர் பொருட்களின் ஈரநிலை வலிமையை மேம்படுத்த இச்சேர்மம் பயன்படுகிறது.
# கார்த்திகை திருநாள் லட்சுமி பாய்

**கார்த்திகை திருநாள் லட்சுமி பாய் (Karthika Thirunal Lakshmi Bayi)** இவர் திருவாங்கூரின் கடைசி ஆளும் மகாராஜா, சித்திரை திருநாள் பலராம வர்மன் மற்றும் அவரது வாரிசான உத்ராடம் திருநாள் மார்த்தாண்ட வர்மன் ஆகியோரின் ஒரே சகோதரியாவார். திருவிதாங்கூர் இராச்சியத்தில் நிலவிய மரபுரிமையான மருமக்கதாயம் முறையின் கீழ், இவரது குழந்தைகள் தான் அரியணைக்கு வாரிசுகளாவர். எனவே இவர் திருவிதாங்கூர் அரசவையில் மகாராஜாவின் மனைவிகளை விட உயர்ந்த இடத்தைப் பிடித்திருந்தார். மேலும் இவர் தனது சொந்த உரிமையில் ஆற்றிங்கல்லின் ராணி என்றும் அழைக்கப்பட்டார். 2013 ஆம் ஆண்டில், இவரது ஒரே மகன் திருவிதாங்கூரின் மகாராஜா என்ற பெயரில் தனது மாமாக்களுக்குப் பின் முறையாக வாரிசானர். மேலும் அவர் மூலம் திருநாள் இராம வர்மன் என்று அழைக்கப்படுகிறார் .
# கார்த்திகை திருநாள் லட்சுமி பாய்

## ஆரம்ப ஆண்டுகள்

கிளிமானூரைச் சேர்ந்த ராணி சேது பார்வதி பாய் மற்றும் ரவி வர்மா கோயி தம்புரான் ஆகியோரின் ஒரே மகளாகப் பிறந்த இவர் இராணுவ அதிகாரி ஜி. வி. ராஜா என்பவரை மணந்தார். ஒன் இந்தியா ஆன்லைன் என்ற நாளிதழின் படி, இவர் சுதந்திரத்திற்கு முந்தைய மற்றும் சுதந்திர இந்தியாவில் நடந்த முக்கிய நிகழ்வுகளுக்கு சாட்சியாக இருந்தார். இவர், ஒரு திறமையான நடனக் கலைஞரும், பாடகரும் மற்றும் மொழியியலாளருமாவார். மரபுக்கு இணங்க, மூத்த தம்புரான் என்று அழைக்கப்படும் ஆற்றிங்கல் அரண்மனையின் தலைவராகவும் இருந்தார்.  
. ]]
சமசுகிருத அறிஞரும் மற்றும் கிளிமானூர் கோவிலகமத்தின் பூரம் திருநாள் ரவி வர்மா கொச்சு கோயி தம்புரான், மற்றும் திருவிதாங்கூரைச் சேர்ந்த மகாராணி சேது பார்வதிபாயி ஆகியோரின் ஒரே மகளாக 1916 செப்டம்பர் 17 ஆம் தேதி பிறந்தார். தேர்ந்தெடுக்கப்பட்ட ஆசிரியர்கள் மற்றும் அறிஞர்களால் இவர் கல்வி கற்றார். இவர் மலையாளம், சமசுகிருதம், ஆங்கிலம், பிரெஞ்சு போன்ற மொழிகளில் தேர்ச்சி பெற்றார். தனது குழந்தை பருவத்திலிருந்தே நடனம் மற்றும் இசை மீது மிகுந்த ஆர்வம் கொண்டிருந்தார். இவரது நலன்களை உணர்ந்து, அவரது அண்ணன் மகாராஜா சித்திரை திருநாள், அரிகேசநல்லூர் முத்தையா பாகவதரை இவரது இசை ஆசிரியராக நியமித்தார். 1933 ஆம் ஆண்டில், தனது 16 வயதில், கார்த்திகை திருநாள் தனது குடும்பத்தினரிடமிருந்து தனது தாயுடன் கடல் பயணத்தை மேற்கொண்ட முதல் பெண்ணானார். இவர், திருவனந்தபுரத்தில் நடைபெற்ற 1935 அகில இந்திய மகளிர் மாநாட்டிலும் பங்கேற்றார்.
# கார்த்திகை திருநாள் லட்சுமி பாய்

## திருமணம்

கார்த்திகை திருநாளுக்கு 16 வயதை எட்டியவுடன், இவருக்குத் திருமணம் செய்து வைக்க முடிவு செய்யப்பட்டது. வழக்கமாக, கோயி தம்புரான்கள் திருவிதாங்கூர் இளவரசிகள் மற்றும் ராணிகளுக்கு மணமகனாக தேர்வு செய்யப்படுவார்கள். உத்திராடம் திருநாளின் கூற்றுப்படி, மகாராஜா சித்திரை திருநாள் மற்றும் சேது பார்வதி பாய் ஆகியோர் கோயில் தம்புரான்களை புறக்கணித்து, பூஞ்சார் அரண்மனையைச் சேர்ந்த பி. ஆர். கோதவர்மா ராஜா என்பவரை திருமணம் செய்து வைத்தனர்.  
இந்த தம்பதியினருக்கு அவிட்டம் திருநாள் ராம வர்மன் (1938-1944, வாத நோய் காரணமாக தனது ஆறு வயதில் இறந்தார்) பூசம் திருநாள் கௌரி பார்வதி பாய் (1941), அசுவதி திருநாள் கௌரி லட்சுமி பாய் (1945) மற்றும் மூலம் திருநாள் ராம வர்மன் (1949) ஆகியோர் இவர்களின் குழந்தைகளாகப் பிறந்தனர். இவர், தற்போது திருவிதாங்கூர் மகாராஜா மற்றும் திருவிதாங்கூர் அரசக் குடும்பத்தின் தலைவர் மற்றும் திருவனந்தபுரம் பத்மநாபசாமி கோயிலின் பாதுகாவலாக இருக்கிறார். மறைந்த அவிட்டம் திருநாளின் நினைவாக, மகாராஜா சித்திரை திருநாள் பலராம வர்மன் திருவனந்தபுரத்தில் *எஸ் ஏ டி* என்ற ஒரு மருத்துவமனையை கட்டினார்.
# அசுவதி திருநாள் கௌரி லட்சுமி பாய்

**அசுவதி திருநாள் கௌரி லட்சுமி பாய்** (*Aswathy Thirunal Gowri Lakshmi Bayi* ) (பிறப்பு 1945) முன்னாள் திருவிதாங்கூர் அரச குடும்பத்தைச் சேர்ந்த பிரபல எழுத்தாளர் ஆவார். இவர் சுமார் பத்து புத்தகங்கள் எழுதியுள்ளார். இவர், திருவிதாங்கூரின் கடைசி மன்னர் சித்திரைத் திருநாள் பலராம வர்மனின் மருமகளாவார்.
# அசுவதி திருநாள் கௌரி லட்சுமி பாய்

## பிறப்பும் கல்வியும்

திருவிதாங்கூர் அரசக் குடும்பத்தைச் சேர்ந்த மகாராணி கார்த்திகை திருநாள் லட்சுமி பாய், ஜி. வி. ராஜா ஆகியோருக்கு 1945 சூலை 4 அன்று மூன்றாவது குழந்தையாக பிறந்தார். அவிட்டம் திருநாள் ராம வர்மன் (1938-1944), பூசம் திருநாள் கௌரி பார்வதி பாய் (1941) மற்றும் மூலம் திருநாள் ராம வர்மன் (1949) ஆகியோர் இவரது உடன்பிறப்புகள் ஆவர். இவர் தனது உடன்பிறப்புகளுடன் ஆங்கிலோ-இந்தியன் ஆசிரியர்களால் வீட்டிலேயே கல்வி கற்றார். பள்ளிக்கல்வி முடிந்ததும், திருவனந்தபுரம் மகளிர் கல்லூரியில் சேர்ந்து 1966 இல் பொருளாதாரத்தில் பட்டம் பெற்றார்.
# அசுவதி திருநாள் கௌரி லட்சுமி பாய்

## பிறப்பும் கல்வியும்

### திருமணம்

1963 ஆம் ஆண்டில் தனது 18 வயதில், அசுவதி திருநாள் திருவல்லாவின் பாளையக்காரர் மேற்கு அரண்மனையின் 26 வயதான விசாகம் திருநாள் சுகுமாரன் ராஜ ராஜ வர்மன் என்பவரை மணந்தார். தம்பதியருக்கு இரண்டு மகன்களும் ஒரு வளர்ப்பு மகளும் இருந்தனர். ராஜ ராஜ வர்மன் 2005 திசமபர் 30 அன்று வாகன விபத்தில் ஏற்பட்ட காயங்களால் இறந்தார்.
# அசுவதி திருநாள் கௌரி லட்சுமி பாய்

## இலக்கியப் படைப்புகள்

திருவிதாங்கூர் கோயில்கள், கேரள கோயில் கட்டிடக்கலை போன்ற பாடங்களில் அசுவதி திருநாள் பல புத்தகங்களையும், மூன்று ஆங்கிலக் கவிதைகள், செய்தித்தாள்களில் ஏராளமான கட்டுரைகள், இந்தியாவின் கலாச்சாரம், பாரம்பரியம் பற்றி 12 புத்தகங்களை எழுதியுள்ளார். விமர்சகர்களின் கூற்றுப்படி, 1998 ஆம் ஆண்டில் ஆங்கிலத்தில் வெளியிடப்பட்ட இவரது நூலான சிறீ பத்மநாப சுவாமி கோயில், என்ற படைப்பு பண்டைய கோயில் பற்றிய விரிவான படைப்பாகக் கருதப்படுகிறது. இது மிகவும் பிரபலமானது. மேலும் பல பதிப்புகளில் வெளிவந்துள்ளது. இந்த புத்தகத்தை மலையாளத்தில் கே.சங்கரன் நம்பூதிரி, கே.ஜெயக்குமார் ஆகியோர் 1998 இல் மொழிபெயர்த்தனர். தமிழில் இந்நூல் கமலா பத்மகிரீசுவரனின் மொழிபெயர்ப்பில் 2010 ஆம் ஆண்டில் வெளியிடப்பட்டது.
# மைசூர் அம்பா விலாச அரண்மனையில் உள்ள கோவில்கள்

**மைசூர் அம்பா விலாச அரண்மனையில் உள்ள கோயில்கள்** *(group of temples at the Amba Vilas Palace)* என்பவை உடையார் வம்சத்தின் மன்னர்கள் மைசூர் இராச்சியத்தை கி.பி 1399 முதல் 1947 வரை ஆட்சி செய்த பல்வேறு காலங்களில் கட்டப்பட்டது. இந்த கோவில்கள் இந்திய தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னங்களாக பராமரிக்கப்படுகிறது.
# மைசூர் அம்பா விலாச அரண்மனையில் உள்ள கோவில்கள்

## வரலாறு

### இலட்சுமிரமண சுவாமி கோயில்

இந்த குழுவில் உள்ள, இலட்சுமிரமண சுவாமி கோயில் (இந்து மத கடவுள் விஷ்ணுவின் அவதாரம்) இரண்டாம் சாமராச உடையார் (பொ.ச.1478-1513) ஆட்சியின் போது 1499 ஆம் குடமுழுக்கு நடைபெற்றது. இத்தகவலை, கோயில்களில் காணப்படும் பழமையான மண்டப கல்வெட்டுகளிலிருந்து அறியமுடிகிறது. அரண்மனையின் வரலாற்றில் இந்த கோயில் ஒரு வரலாற்றுச் சான்றாக, முக்கிய இடத்தைக் கொண்டிருக்கிறது. ஏனெனில் மூன்றாம் கிருட்டிணராச உடையாரின் (பொ.ச.1799-1868) முடிசூட்டுதல் நிகழ்ச்சி, இந்த கோவிலில் 1799 சூன் 30 அன்று நடைபெற்றது. மற்றொரு கணக்கின் படி, விஜயநகர மன்னர்கள் துளுவ நரச நாயக்கன் மற்றும் (பொ.ச.1491-1503), விஜயநகர பேரரசை ஆண்ட கிருட்டிணதேவராயரால் (பொ.ச.1509-1529) இக்கோவில் கட்டப்பட்டது. முதலாம் நரசராச உடையார் (பொ.ச.1638-1659) என்பவரால் இக் கோயிலில் மண்டபம் சேர்க்கப்பட்டது. மேலும், 1851 ஆம் ஆண்டில், மூன்றாம் கிருட்டிணராச உடையார் என்பவரால், இக்கோயிலின் பிரதான வெளிப்புற வாசல் மேலே கோபுரம் ஒன்று கட்டப்பட்டது என்ற தகவல்கள் கோயில் கல்வெட்டுகளின் மூலமாக அறியப்படுகிறது.
# மைசூர் அம்பா விலாச அரண்மனையில் உள்ள கோவில்கள்

## வரலாறு

### சுவேத வராகசுவாமி கோயில்

இந்திய தொல்லியல் ஆய்வின்படி, சுவேத வராகசுவாமி கோயில் போசளர் கட்டிடக்கலை பாணியில் சிக்கதேவராச உடையாரின் (பொ.ச.1673-1704) ஆட்சியின் போது. கட்டப்பட்டது. இந்த கோயில் அலங்கரிக்கப்பட்ட கொடிமரத்திற்கும் (துவஜஸ்தம்பம்), மண்டபத்தில் உள்ள தூண்களுக்கும் பிரசித்தி பெற்றவையாக உள்ளது. மேலும், இக்கோயில் மண்டபத்தின் உள் சுவர்களில், இந்து காவியங்களின் காட்சிகளை சித்தரிக்கும் சுவரோவியங்களும் காணப்படுகிறது. மற்றொரு கணக்கின் படி, மைசூரின் முதல் திவானாக இருந்த திவான் பூர்ணையா, (1799-1813 ), அரசரான கிருட்டிணராச உடையாரின் விருப்பத்தின் படி, சிமோகாவிலிருந்த ஒரு இடிந்த போசளர் கோவிலில் இருந்து கொண்டுவரப்பட்ட பொருட்களை பயன்படுத்தி இக்கோவில் கட்டப்பட்டது என்று கருதப்படுகிறது.
# மைசூர் அம்பா விலாச அரண்மனையில் உள்ள கோவில்கள்

## வரலாறு

### திரிநயனேசுவர சுவாமி கோயில்

திரிநயனேசுவர சுவாமி கோயில் ராஜா உடையாரின் (1569) ஆட்சிக்கு முன்பு கட்டப்பட்டது, இது முதலில் அரண்மனை கோட்டை மைதானத்திற்கு வெளியே இருந்தது. பின்னர், முதலாம் நரசராச உடையார் (ஆட்சி 1659-1673) மற்றும் அவரது வாரிசான தொட்ட தேவராச உடையார், ஆகியோரால் கோட்டையின் சுற்றளவு நீட்டிக்கப்பட்டது. தற்போது கோவில் கோட்டையின் அங்கமாக உள்ளது. இக்கோயிலில் உள்ள ஒரு கல்வெட்டில் இருந்து, மூன்றாம் கிருட்டிணராச உடையார் (1829) பிரசன்ன கிருட்டிணசாமி கோயிலை நிறுவியது, உடையார் குடும்பம் யது இனத்துடன் கொண்டிருக்கும் புகழ்பெற்ற தொடர்பைக் காட்டுவதாக அறியப்படுகிறது. குழந்தைக் கடவுளான கிருட்டிணரின் ஊர்ந்து செல்லும் உருவம், இந்து தெய்வங்கள், புனிதர்கள் ஆகியோரின் நாற்பது வெண்கல உருவங்களும் 19 ஆம் நூற்றாண்டின் சுவரோவியங்களும் இக்கோவிலில் முக்கியத்துவம் வாய்ந்தவையாக கருதப்படுகிறது.
# மைசூர் அம்பா விலாச அரண்மனையில் உள்ள கோவில்கள்

## வரலாறு

### கிள்ளி வெங்கடரமண சுவாமி கோயில்

கிள்ளி வெங்கடரமண சுவாமி கோயிலின் கட்டுமானம் (இந்து கடவுளான விஷ்ணுவின் ஒரு வடிவம்) மைசூரில் பெரும் அரசியல் சூழ்ச்சியின் போது நடந்தது. 1760 வாக்கில், மைசூர் அரச குடும்பத்தை, ஐதர் அலி ( 1760-1782) ஓரங்கட்டினார். ஐதர் அலிக்குப் பிறகு, அவரது மகன் திப்பு சுல்தான் (1782-1799) மைசூர் இராச்சியத்தின் மீது, தன் முழு அதிகாரத்தையும் தொடர்ந்து பயன்படுத்தினார், இதனால் உடையார் ஆட்சியாளர்களை சக்தியற்றவர்களாக மாற்றினார். இந்த நேரத்தில், இரண்டாம் கிருட்டிணராச உடையாரின் (1734-1766 ஆம் ஆண்டு ஆட்சி) ராணி லட்சுமம்மணி, வெங்கடரமண கடவுளை, தான் உறங்கும்போது கனவில் கண்டார். கனவில், கடவுள், தனது உருவத்தை அருகிலுள்ள பால்மூரியில் உள்ள ஒரு கோவிலில் இருந்து கொண்டு வந்து அரண்மனை மைதானத்தில் அர்ப்பணிக்குமாறு அறிவுறுத்தினார் என்றும், அதற்கு ஈடாக, உடையார் குடும்பம் மீண்டும் மைசூரை ஆட்சி செய்ய சுதந்திரமாகிவிடும் என்று கதை கூறப்படுகிறது. 1799 ஆம் ஆண்டில், நான்காவது ஆங்கிலேய-மைசூர் போரில் திப்பு சுல்தான் இறந்த பிறகு, ஆங்கிலேயர்கள் உடையார் குடும்பத்தை மைசூர் அரியணையில் மீண்டும் அமர்த்தினர்.
# மைசூர் அம்பா விலாச அரண்மனையில் உள்ள கோவில்கள்

## வரலாறு

### பிற கோயில்கள்

புவனேசுவரி கோயில் (1951), காயத்ரி கோயில் (1953) ஆகியவை இந்த வம்சத்தின் கடைசி ஆட்சியாளரான செயசாமராச உடையாரால் கட்டப்பட்டன.
# மைசூர் அம்பா விலாச அரண்மனையில் உள்ள கோவில்கள்

## கோயில்களின் அட்டவணை விபரம்

| பெயர் | புரவலர் | கட்டிடக்கலை | ஆண்டு |
| --- | --- | --- | --- |
| இலட்சுமிரமண சுவாமி | இரண்டாம் சாமராச உடையார் | திராவிட | 1499 |
| திருநயனேசுவர சுவாமி | ஐந்தாம் சாமராச உடையார் | திராவிட | முன் 1578 |
| சுவேதா வராகசாமி | சிக்க தேவராச உடையார் | போசளர் | 1673-1704 |
| மகாலட்சுமி | சிக்க தேவராச உடையார் | போசளர் | 1673-1704 |
| கிள்ளி வெங்கட்ரமண சுவாமி | இரண்டாம் கிருட்டிணராச உடையார் | திராவிட | 1734-1766 |
| பிரசன்ன கிருட்டிணசுவாமி | மூன்றாம் கிருட்டிணராச உடையார் | திராவிட | 1829 |
| புவனேசுஸ்வரி | ஜெயச்சாமராச உடையார் | திராவிட | 1951 |
| காயத்ரி | ஜெயச்சாமராச உடையார் | திராவிட | 1953 |
# கோயி தம்புரான்

**கோயி தம்புரான் (Koyi Thampuran)** என்பது திருவிதாங்கூரின் இராணிகளையும். இளவரசிகளையும் திருமணம் செய்து கொள்பவர்களின் பட்டமாகும். கோயி தம்புரான்கள் திருவிதாங்கூர் இராச்சியத்தில் முக்கியத்துவத்தையும் கௌரவத்தையும் பெற்றிருந்தனர். திருவிதாங்கூரில், கோயி தம்புரான்களின் பத்து குலங்கள் இருந்தன. கிளிமானூரில் (ஆற்றிங்கல்) குடியேறியவர்கள் மிகவும் பழமையானவர்கள் ஆவர். மற்றவர்கள் கீர்த்திபுரம் (மாவேலிக்கரா), பள்ளம் (கோட்டயம்), பாளையக்காரர் (திருவல்லா), நீராழி (சங்கனாச்சேரி), அனந்தபுரம் (கார்த்திகபள்ளி), செம்ப்ரோல் (செங்கனூர்), செறுகோல் (பத்தனம்திட்டா), வடக்கேமட்டம் ஆகியவை.
# கோயி தம்புரான்

## வரலாறு

தந்தை ராஜ ராஜா வர்மம் வல்லிய கோயி தம்புரான் ]]
1310 இல் மாலிக் கபூர் படையெடுப்பிற்குப் பிறகு, வீர உதய மார்த்தாண்டவர்மன், கோலாத்திரி அரச குடும்பத்திலிருந்து அனுப்பப்பட்ட இளவரசிகளுக்கு ஆதரவாக பதவி விலக வேண்டிய கட்டாயம் ஏற்பட்டது (ஆற்றிங்கல் ராணிகள், குன்னுமேல் ராணிகள்). ரவி வர்மாவுக்குப் பிறகு மன்னர்களின் வரிசை தாய்வழி முறையான மருமக்கதாயம் என்ற சட்டத்தின் மூலம் நாயர்களுக்குத் தொடர்ந்தது. இவ்வாறு, தெற்கு சேர வம்சம் 1310 க்குப் பிறகு தாய்வழி மரபான மருமக்கதாயத்தை ஏற்றுக்கொண்டது. 1310 ஆம் ஆண்டில் ஆற்றிங்கல் மற்றும் குன்னுமேல் இளவரசிகளை வேணாட்டுக்கு தத்து கொடுத்ததன் மூலம், இந்த ராணிகளின் மகன்களுக்கு மட்டுமே மன்னராகும் உரிமை இருந்தது. மேலும் பிரபுக்கள் அல்லாத நாயர் பெண்களிடமிருந்து அரசனின் சொந்த மகன்களுக்கு அடுத்த அரசனாக உரிமை இல்லை. ஆற்றிங்கல் ராணி கேரளாவின் பிற திருமண வம்சங்களிலிருந்து கோலாத்திரி வம்சத்திலிருந்து வேணாடு சேர அரச குடும்பங்கள் இளவரசரையும் இளவரசிகளையும் தத்தெடுக்கத் தொடங்கினார். ரவி வர்மனின் மரணத்திற்குப் பிறகு, கோலாத்திரி அரசக் குடும்பத்திலிருந்து இரண்டு இளவரசிகள் தத்தெடுக்கப்பட்டு, ஆற்றிங்கல்லின் ராணிகளாக நிறுவப்பட்டனர். வேணாடு அரசக் குடும்பம் பெண் வழியில் தொடர்ந்தது. கோலாத்திரி குடும்பத்திலிருந்து இளவரசிகள் தத்தெடுக்கப்பட்டனர். சமீபத்திய தத்தெடுப்பு 1994 இல் நடந்தது. இந்த பாரம்பரியம் வேணாடு குடும்பத்திலிருந்து பல தத்தெடுப்புகளும் கோலாத்திரிக்குச் சென்றன. கோயி தம்புரான்கள் பிரபுத்துவ மனிதர்களாக இருந்தனர். இவர்கள் இந்த ஆற்றிங்கல் ராணிகளுக்கு இளவரசர் அல்லது கணவர்களாக மாறத் தேர்ந்தெடுக்கப்பட்டனர்.
# கோயி தம்புரான்

## பட்டமும் நிலையும்

அரச குடும்பத்தின் பெண்கள் "ஆற்றிங்கல்லின் ராணிகள்" என்று அழைக்கப்பட்டனர். இவர்களுக்கு ஆற்றிங்கல்லின் மூத்த தம்புரான் (மூத்த ராணியின் கணவர்), ஆற்றிங்கல்லின் இளைய தம்புரான்" (இளைய ராணியின் கணவர்), "ஆற்றிங்கல்லின் கொச்சு தம்புரான்" (முதல் இளவரசியின் கணவர்) என்றும் பெயரிடப்பட்டது. சில வரலாற்றாசிரியர்களின் கூற்றுப்படி, திருவிதாங்கூர் வம்சத்துடன் நெருங்கிய தொடர்புடைய 10 முக்கிய பிரபுத்துவ வீடுகள் அல்லது அரண்மனைகளிலிருந்து கோயி தம்புரான் அல்லது இளவரசர்கள் தேர்ந்தெடுக்கப்பட்டனர். மூத்த, இளைய மகாராணிகளின் இளவரசர்கள் முறையே **வல்லிய கோயி தம்புரான்**, **கொச்சு கோயி தம்புரான்** என்று அழைக்கப்பட்டனர்.  
கோயி தம்புரான்கள் ஆற்றிங்கல் ராணிகளைத் திருமணம் செய்ததன் மூலம் கௌரவத்தை அடைந்திருந்தாலும், தங்களது துணைவிகள், அரச குழந்தைகளை விட தாழ்ந்தவர்களாக கருதப்பட்டதாக வரலாற்றாசிரியர்கள் கூறுகின்றனர். இவர்கள் ராணிகளுடன் ஒரே வாகனங்களில் பயணிக்க அனுமதிக்கப்படவில்லை. மேலும் அவர்கள் அருகே அமர அனுமதிக்கப்படவில்லை. இவர்கள் தங்கள் அரச வாழ்க்கைத் துணைவிகளுக்கும் குழந்தைகளுக்கும் மரியாதைக்குரிய அனைத்து அடையாளங்களையும் வழங்க வேண்டும். மேலும், இவர்களுக்கு அரச பட்டங்கள் மட்டுமே பொதுவில் மட்டுமே வழங்கப்பட்டது. இவர்களில் இருவர் தங்கள் துணைவிகள் மீது தங்கள் செல்வாக்கை செலுத்த முயன்றாலும் இவர்களுக்கு இராச்சிய நிர்வாகத்தில் எந்தப் பங்கும் இருந்ததில்லை. திருவிதாங்கூர் அரசனின் பிரபுத்துவமற்ற நாயர் வாழ்க்கைத் துணைவிகளான அம்மச்சி பனபிள்ளை அம்மாக்களின் நிலையுடன் ஒப்பிடும்போது, கோயி தம்புரான்களின் நிலை மிகவும் சிறப்பானதாக இருந்தது. 20 ஆம் நூற்றாண்டில், கோயி தம்புரான்களின் நிலையில் நிறைய மாற்றங்கள் நிகழ்ந்தன. 1924 ஆம் ஆண்டில், மகாராணி சேது லட்சுமி பாய் சில எதிர்ப்புகளை மீறி அரசவையில் தனக்கு அடுத்தபடியாக அமர இடமளித்தார். மேலும் மகாராஜா சித்திரை திருநாளின் சகோதரி கார்த்திகை திருநாள் லட்சுமி பாயியின் அப்போதைய இராணுவத்தளபதியான ஜி.வி.ராஜாவுடனானத் திருமணத்துடன் கிட்டத்தட்ட இந்தக் கட்டுப்பாடுகள் அனைத்தும் நீக்கப்பட்டன. அப்போதும் கூட, கோயி தம்புரான்கள் நிர்வாகத்தில் தலையிட அனுமதிக்கப்படவில்லை. மகாராஜா சித்திரை திருநாள் இறுதியில் தனது மைத்துனரான ஜி.வி.ராஜாவிடம், அப்போதைய அரச அரசாங்கத்தில் பதவியும் அதிகாரமும் வழங்கினார்.
# கோயி தம்புரான்

## பட்டமும் நிலையும்

### பிரபல கோயி தம்புரான்கள்

மணந்த கேரள வர்மா வல்லியா கோயி தம்புரான் ]]
மகாராணி பரணித் திருநாள் லட்சுமி பாயியை மணந்த கேரள வர்மா வல்லியா கோயி தம்புரான், மகாராணி கார்த்திகை திருநாள் லட்சுமி பாயியை மணந்த ஜி.வி. ராஜா ஆகியோர் தங்கள் சொந்தத் திறன் அடிப்படையில் பிரபலமாக மாறினர்.
மணந்த ஜி.வி. ராஜா ]]
கேரள வர்மா வல்லிய கோயி தம்புரான் (1845-1914) கேரளாவின் **காளிதாசராக** புகழ் பெற்றார். இவர் சட்டமன்ற உறுப்பினராக மூன்று ஆண்டுகள் பணியாற்றினார். கதகளி மீதான இவரது ஆர்வம் இவரை மலையாளம், தமிழ், கன்னடம், தெலுங்கு மொழிகளில் கதகளி பாடல்களை எழுத வைத்தது. இவரது புகழ்பெற்ற படைப்புகள் காளிதாசரின் 'அபிக்ஞான சகுந்தலம்' என்ற மொழிபெயர்ப்பாகும். மலையாள இலக்கியத்தில் முதல் நாடகமான இது, இவருக்கு 'கேரள காளிதாசன்' என்ற பட்டத்தை பெற்றுத் தந்தது. வீட்டுக் காவலில் இருந்தபோது, காளிதாசரின் மேகதூதத்தின் வரிசையில் மயூரசந்தேசம் என்ற கவிதை நூலை எழுதினர். இந்நூலில், திருவனந்தபுரத்தில் இருந்த தனது மனைவி பரணித் திருநாள் லட்சுமி பாயிக்கு தனது செய்திகளை அனுப்ப ஹரிபாடு கோயிலின் மயில்களைப் பயன்படுத்தினார். இவர் 1914 இல் ஒரு வாகன விபத்தில் இறந்தார்.  
மகாராணியான கார்த்திகை திருநாள் லட்சுமி பாயைத் திருமணம் செய்த பூஞ்சார் வம்சத்தைச் சேர்ந்த கார்த்திகை நாள் கோதவர்மா ராஜா (1908-1971), பிரபலமாக லெப்டினன்ட் கர்னல் ஜி.வி. ராஜா என்று அழைக்கப்பட்டார். கார்த்திகை திருநாளுக்கு 16 வயதை எட்டியவுடன், இவருக்குத் திருமணம் செய்து வைக்க முடிவு செய்யப்பட்டது. வழக்கமாக, கோயி தம்புரான்கள் திருவிதாங்கூர் இளவரசிகளுக்கும், ராணிகளுக்கும் மணமகனாக தேர்வு செய்யப்படுவார்கள். உத்திராடம் திருநாளின் கூற்றுப்படி, மகாராஜா சித்திரை திருநாள் மற்றும் சேது பார்வதி பாய் ஆகியோர் கோயில் தம்புரான்களை புறக்கணித்து, பூஞ்சார் அரண்மனையைச் சேர்ந்த பி. ஆர். கோதவர்மா ராஜா என்பவரை திருமணம் செய்து வைத்தனர். இவருக்கு வெளிநாட்டு பிரமுகர்களைக் கையாளும் பொறுப்பு வழங்கப்பட்டது. மேலும் இவர் அப்போதைய அரசின் விளையாட்டு, சுற்றுலா துறைகளின் தலைவராகவும் நியமிக்கப்பட்டார். ராஜா பின்னர் பல வெளிநாட்டு பிரமுகர்களை அழைப்பதன் மூலமும், கோவளம் அரண்மனையில் விருந்துகளை ஏற்பாடு செய்வதன் மூலமும் கோவளத்தை ஒரு முக்கிய சுற்றுலாத் தலமாக உருவாக்கினார் என்று கேரள சுற்றுலா மேம்பாட்டுக் கழகம் தெரிவித்துள்ளது. கேப்டன். திருவாங்கூர் இராணுவத்தின் நாயர் படையணியின் கட்டளை அதிகாரிகளில் ஒருவராகவும் நியமிக்கப்பட்டார். இவர் 1949 வரை அதில் பணியாற்றினார் . ராஜா திருவிதாங்கூர் விளையாட்டு அமைப்பு, திருவிதாங்கூர்-கொச்சி துடுப்பாட்டச் சங்கம், திருவிதாங்கூர் அரச விமானச் சஙக்ம் (பின்னர் திருவனந்தபுரம் சர்வதேச விமான நிலையம் என பெயர் மாற்றப்பட்டது), விளையாட்டுக்காக அர்ப்பணிக்கப்பட்ட பிற இருபது அல்லது அதற்கு மேற்பட்ட நிறுவனங்களை நிறுவினார். மேலும் கேரளாவில் சுற்றுலா மேம்பாடு மற்றும் மேற்கூறிய நிறுவனங்களின் நிறுவனர் தலைவராகவும் இருந்தார். இவர் மாநிலத்தின் முதல் பயண நிறுவனத்தை 1959 இல் நிறுவினார். திருவனந்தபுரம் விமான நிலையத்தை அபிவிருத்தி செய்வதற்கும் இவர் முன்முயற்சி எடுத்தார். 1971 ல் விமான விபத்தில் இவர் கொல்லப்பட்டார்.
# கோலாத்திரி

**கோலத்திரி அல்லது கோலாத்திரி ராஜா (Kolathiri or Kolathiri Rājā)** என்பது புலி நாடு அல்லது கோலாத்து நாட்டு அரச குடும்பத்தின் திருமண வரிசையில் மிகவும் மூத்த ஆண்களின் பட்டமாகும்.  
இந்த அரச குடும்பம் கோலாசொரூபம் என்றும் அழைக்கப்பட்டது. சிறைக்கல் கோவிலகத்தின் மன்னர்கள் கோலாத்திரிகள் என்று அழைக்கப்பட்டனர். உதய வர்மன் கோலாத்திரியின் அரசவைக் கவிஞராக செருசேரி என்பவர் இருந்தார். செருசேரி கோலாத்திரியின் நண்பராக இருந்தார். கோலத்திரியின் தோற்றம் கேரளபதி மற்றும் கேரள மகாத்யம் ஆகியவற்றில் குறிப்பிடப்பட்டுள்ளது.  
புலி நாட்டுக் குடும்பம் பல நூற்றாண்டுகளாக கோலாத்திரி என்று அறியப்பட்டனர். மேலும் அவர்கள் நேரடியாக சேரர், பாண்டியர்கள், சோழர்கள், ஆய் ஆகியோருடைய வழித்தோன்றல்கள் ஆவர். பின்னர் வேணாடு என்றும் பிற்காலத்தில் திருவிதாங்கூர் அரச குடும்பம் என்றும் அழைக்கப்பட்டன. இவை திருவனந்தபுரம் பகுதியில் தோன்றியது புலி நாடு என்று அழைக்கப்பட்ட காலகட்டத்தில் கோலாத்திரி சேரர், ஆய் வம்சத்தினரின் ஒரு கிளையாகத் இருந்திருக்கலாம். கி.பி பன்னிரண்டாம் நூற்றாண்டில் குலசேகரப் பேரரசு அல்லது மகோதயபுரத்தின் பெருமாள் ஆட்சியாளர்கள் காணாமல் போன பின்னர், இந்தியாவின் கேரளாவில் உள்ள எழிமலாவில் இவர்கள் தோன்றியுள்ளனர். மேலும், இவர்களது அரண்மனை கேரளாவில் முற்றிலும் சுதந்திரமானதும் முக்கியத்துவம் வாய்ந்ததும் ஆன முக்கிய அரசியல் இல்லங்களில் ஒன்றாகும். கோலாத்திரி குடும்பமும் திருவிதாங்கூர் குடும்பமும் 1990களில் ஒருவருக்கொருவர் பெண் குழந்தைகளை ஒருவருக்கொருவர் தத்தெடுத்தன.
# கோலாத்திரி

## கலாச்சார சித்தரிப்புகள்

உருமி என்ற மலையாளத் திரைப்படத்தில் "கோலாத்திரி" ஒரு கதாபாத்திரமாக தோன்றுகின்றனர். இந்தப் படம் வட கேரளாவில் போர்த்துகீசிய தலையீடு, மேற்கில் ஒரு நாயகனாகப் புகழப்பட்ட வாஸ்கோடகாமா செய்த தவறான செயல்களை அடிப்படையாகக் கொண்டது. இந்த படம் 2011 மார்ச் 31 அன்று வெளியிடப்பட்டது.
# மெத்திலிடின் குழு

**மெத்திலிடின் குழு** *(.Methylidene group)* என்பது கரிம வேதியியலில் ஒரு மூலக்கூறின் எந்தவொரு பகுதியிலாவது இரண்டு ஐதரசன் அணுக்கள் ஒரு கார்பன் அணுவுடன் பிணைக்கப்பட்டு அது எஞ்சிய மூலக்கூறுடன் இரட்டைப் பிணைப்பால் இணைக்கப்பட்டிருக்கும் அமைப்பைக் குறிக்கும். இக்குழு CH2= என்ற குறியீட்டால் அடையாளப்படுத்தப்படுகிறது. இக்குறியீட்டிலுள்ள ’=’ இரட்டைப் பிணைப்பை குறிக்கிறது.  
இவ்வமைப்பு மெத்திலீன் குழுவுக்கு அல்லது மெத்திலீன் பாலம் என்று அழைக்கப்படும் அமைப்புக்கு மாறாக உள்ளது. அதாவது மெத்திலிடின் குழுவிலுள்ளது போல −CH2− குழு இடம்பெற்றிருந்தாலும் இங்கு அது எஞ்சியிருக்கும் மூலக்கூறுடன் இரண்டு ஒற்றை பிணைப்புகளால் இணைக்கப்பட்டுள்ளது. இவ்வேறுபாடு பெரும்பாலும் முக்கியமானதாகும். ஏனென்றால் இரட்டை பிணைப்பு என்பது இரண்டு ஒற்றை பிணைப்புகளிலிருந்து வேதியியல் ரீதியாக வேறுபட்டது ஆகும்.  
மெத்திலிடின் என்ற இதேபெயர் CH2 என்ற வாய்ப்பாட்டால் குறிக்கப்படும் இயங்குருபுவுக்கும் பயன்படுத்தப்படுகிறது. இதுவே ஒரு மூலக்கூறாக கார்பீன் என்ற பெயாராலும் அழைக்கப்படுகிறது. முற்காலத்தில் மெத்திலீன், மெத்திலிடின் மற்றும் கார்பீன் என்ற மூன்று மாற்றியன்களுக்கும் மெத்திலீன் என்ற பெயர் பயன்படுத்தப்பட்டது.  
சில மூல மூலக்கூறுகளின் அருகிலுள்ள இரண்டு ஐதரசன் அணுக்களுக்கு ஒரு மெத்திலிடின் குழுவை பதிலீடு செய்வதன் மூலமாகத் தோன்றியதாக இருந்தாலும் கூட பல கரிமச் சேர்மங்கள் மேற்கூறிய முறையில் பெயரிடப்பட்டும் வகைப்படுத்தப்பட்டும் உள்ளன. எடுத்துக்காட்டாக வளையபுரோப்பீன் என்பது மெத்திலீன் வளையபுரோப்பீன் எனப் பெயரிடப்பட்டுள்ளது.
# மெத்திலிடின் குழு

## இதையும் காண்க

- மெத்திலீன் சேர்மம்
# மா. இராஜாங்கம்

**மா. இராஜாங்கம்** (*M.Rajangam)*, என்பவர் ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் மற்றும் தமிழ்நாடு சட்டமன்ற உறுப்பினராகவும் இருந்துள்ளார். இவர் தமிழ்நாடு சட்டமன்றத்திற்கு, 1962, 1967, மற்றும் 1971 ஆகிய ஆண்டு நடைபெற்ற தேர்தல்களில் திராவிட முன்னேற்றக் கழகம் கட்சியின் சார்பாக உத்தமபாளையம் (1962) மற்றும் கம்பம் (1967) சட்டமன்றத் தொகுதியிலிருந்து தேர்ந்தெடுக்கப்பட்டார், திண்டுக்கல் மக்களவைத் தொகுதியிலிருந்து (1971) இந்திய நாடாளுமன்ற மக்களவைக்கு தேர்ந்தெடுக்கப்பட்டார்.
# மா. இராஜாங்கம்

## வாழ்க்கை வரலாறு

மா. இராஜாங்கம் தேவர், தேனி மாவட்டம் கூடலூரில் மாயாண்டி தேவர், அங்கம்மா அம்மையாரின் மகனாகப் பிறந்தார். இவரது மனைவி ராஜேஸ்வரி.  
இந்தி எதிர்ப்பு போராட்டத்தில் 13-2-65 கூடலூர் கிளர்ச்சிக்குக்காரணம் என்று கைதுசெய்யப் பட்டார். ஒரு அறையில் போட்டு முதுகில் மின் இயக்கத்தைச் சாடவைத்து போலீசார் வேதனைப்படுத்தினார்கள்.  
இவர் நினைவாக சிலை மற்றும்
ராஜாங்கம் நினைவு அரசு கள்ளர் மேல்நிலப்பள்ளி அமைந்துள்ளது.
# கி. அய்யாறு வாண்டையார்

**கி. அய்யாறு வாண்டையார்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர்2001 ஆம் ஆண்டு நடந்த தேர்தலில் திருவையாறு தொகுதியிலும், அனைத்திந்திய அண்ணா திராவிட முன்னேற்றக் கழகசார்பில்போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.ஜெ. ஜெயலலிதா தலைமையிலான அமைச்சரவையில் இந்து அறநிலையத் துறை அமைச்சராகவும் பணியாற்றியுள்ளார்.  
2014 ஆம் ஆண்டின் பெருந்தலைவர் காமராசர் விருது பெற்றார்.
# கி. அய்யாறு வாண்டையார்

## மறைவு

உடல்நலக்குறை காரணமாக சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், சூலை 4, 2021 அன்று காலமானார்.